《过新开湖呈无言兄御史》
宋代·刘一止

整整斜斜村舍居，十十五五沙中凫。潜鱼钓影水深浅，高柳着行烟有无。

天阔云低过平楚，已觉淮音近吴语。淮南米贱好留侬，正恐不归心更苦。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。